Ոճիր և պատիժ (հեռուստասերիալ)

**«Ոճիր և պատիժ»** (), ռուսական սերիալ, որը նկարահանել է ռեժիսոր Վլադիմիր Միրզոևը Ֆ. Մ. Դոստոևսկու «Ոճիր և պատիժ» վեպի հիման վրա։  Գլխավոր դերերը կատարել են Իվան Յանկովսկին, Ալյոնա Միխայլովան, Տիխոն Ժիզնևսկին և Լյուբով Աքսյոնովան։ 

Առաջին չորս սերիաների պրեմիերան նախատեսված է եղել «ԿինոՊոիսկ» առցանց կինոթատրոնում 2024 թվականի հոկտեմբերի 26-ին, բայց սկզբում տեղափոխվել է հոկտեմբերի 27-ին, այնուհետև տեղափոխվել է 29-ը, իսկ հետո հետաձգվել է անորոշ ժամկետով։ Առաջին չորս սերիաները թողարկվել են 2024 թվականի նոյեմբերի 2-ին։  Եզրափակիչ վեց դրվագները տեղադրվել են հարթակում նոյեմբերի 30-ին։

## Սյուժե
Գործողությունը տեղի է ունենում ժամանակակից Սանկտ Պետերբուրգում: Ուսանող Ռոդիոնը, ուժասպառ լինելով փողի պակասից, գործազրկությունից և իր գոյության անիմաստության մասին մտքերից, սպանում է միկրովարկառու ծեր կնոջը։  Քննիչ Պորֆիրի Պետրովիչը փորձում է բացահայտել հանցագործությունը։

## Դերերում
* Իվան Յանկովսկի – *Ռոդիոն Ռոմանովիչ Ռասկոլնիկով
* Ալյոնա Միխայլովա – *Սոֆյա Սեմյոնովնա Մարմելադովա
* Տիխոն Ժիզնևսկի – *Դմիտրի Ռազումիխին, Ռոդիոն Ռասկոլնիկովի ընկերը
* [[Լյուբով Աքսյոնովա]] – *Դունյա Ռասկոլնիկովա, Ռոդիոնի քույրը
* Յուլիա Սնիգիր – *Մարֆա Պետրովնա, Սվիդրիգայլովի կինը
* Վլադիսլավ Աբաշին – *Արկադի Իվանովիչ Սվիդրիգայլով
* Նիկիտա Տարասով – *Պյոտր Պետրովիչ Լուժին
* [[Վիկտորյա Տոլստոգանովա]] – *Կատերինա Իվանովնա Մարմելադովա
* Բորիս Խվոշնյանսկի – *Ստվեր
* Վլադիմիր Միշուկով – *Պորֆիրի Պետրովիչ, քննիչ
* Օլեգ Դուլենին – *Սեմյոն Զախարովիչ Մարմելադով
* Յոլա Սանկո – *Ալյոնա Իվանովնա, միկրովարկառու պառավ
* Եկատերինա Եֆիմովա – *Լիզավետա Իվանովնա
* Յուլիա Մարչենկո – *Պուլխերիա Ալեքսանդրովնա Ռասկոլնիկովա
* Մարիա Սմոլնիկովա – *Պրասկովյա Պավլովնա (Պաշենկա), Ռասկոլնիկովի բնակարանի տիրուհին
* Աննա Վորկուևա – *Օլգա Ֆիրսովնա, քննիչ
* Վերոնիկա Մոխիրևա – *Պենելոպա, մարմնավաճառ
* Մարգարիտա Գալիչ – *Մարի (Մարիա Իվանովնա Կալինինա), Սվիդրիգայլովների ծառան
* Մարիետա Ցիգալ – *Պոլիշչուկ-Ամալյա Կարլովնա, հասարակաց տան տիրուհի
* Դիանա Ենակաևա – *երիտասարդ Սոնյա Մարմելադովա
* Դմիտրի Միլլեր – *կեղծ Սվիդրիգայլով
* Ստեպան Դեվոնին – *Անդրեյ Սեմյոնովիչ Լեբեզյատնիկով
* Օլեգ Լևակով – *կույր
* Ալեքսանդր Դորոնին – *Իպոլիտ Կիրիլովիչ, հարսնացուի հայրը

## Արտադրություն և թողարկում
2022 թվականի փետրվարին հայտնի է դարձել, որ ռեժիսոր Վլադիմիր Միրզոևը սերիալի տեսքով էկրանավորելու է Ֆ. Մ. Դոստոևսկու «Ոճիր և պատիժ» վեպը, սակայն դրա գործողությունները տեղի են ունենալու ժամանակակից Սանկտ Պետերբուրգում։  Միրզոևը նախատեսել է ներկայացնել «նոր հայացք ռուս գրականության ամենակարևոր գործերից մեկին»: Ռեժիսորի խոսքով՝ պատմությունը կենտրոնանալու էր Ռոդիոն Ռասկոլնիկովի և նրա քրոջ՝ Դունյայի անձերի վրա։ 

2023 թվականի դեկտեմբերին նկարահանումներն ավարտվել են։ 

Սերիալի պրեմիերան կայացել է 2024 թվականի նոյեմբերի 2-ին. ցուցադրվել են առաջին չորս սերիաները, մյուս վեցը խոստացել են ցուցադրել նոյեմբերի վերջին։ 

2024 թվականի նոյեմբերի 7-ին հայտնի է դարձել, որ սերիալը թողարկվելու է Crime & Punishment միջազգային անվանումով։  

## Ծանոթագրություններ

## Գրականություն
* *Подосокорский Н. Н.* Образ Наполеона в экранизациях романа Ф. М. Достоевского «Преступление и наказание»: версии Дж. фон Штернберга, Ж. Лампена, Дж. Сарджента, В. В. Мирзоева // Наука телевидения. 2025. 21 (3). — С. 121—145.

## Արտաքին հղումներ
* Սերիալի էջը «Плюс Студия» կայքում
* Сериал «Преступление и наказание», 2024 год на сайте Lenta.ru

Կատեգորիա:Ռուսական հեռուստասերիալներ